《木兰花慢 湖居元夕花下作》
清代·陈曾寿

向玉梅花下，正佳节，月初圆。看交影枝枝，珠明欲泪，庭暖无烟。

应怜，一怀悽惋，算相看不负有今年。身在瑶台十二，分明处士窗前。

萧然，鬓老有情天，杯底问婵娟。甚雪压霜欺，铢衣长著，如此高寒。

芳缘，多生未了，著一分淡冶不妨禅。滉漾湖光欲曙，破愁拚得迟眠。

作者简介：陈曾寿（1878～1949）晚清官员、诗人。字仁先，号耐寂、复志、焦庵，家藏元代吴镇所画《苍虬图》，因以名阁，自称苍虬居士，湖北蕲水县（今浠水县）巴河陈家大岭人，状元陈沆曾孙。光绪二十九年进士，官至都察院广东监察御史，入民国，筑室杭州小南湖，以遗老自居，后曾参与张勋复辟、伪满组织等。书学苏东坡，画学宋元人。其诗工写景，能自造境界，是近代宋派诗的后起名家，与陈三立、陈衍齐名，时称海内三陈。